
     REPUBLIKA HRVATSKA
     TRGOVAČKI SUD U OSIJEKU

R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku nad dužnikom VAGRES d.o.o. za trgovinu i građevinarstvo, Našice, Ivana Mažuranića 48, OIB: 06023490654, MBS: 030172678, dana 15. svibnja 2017. g.,       

    
    r i j e š i o   j e

	
1. OBUSTAVLJA SE stečajni postupak nad dužnikom  VAGRES d.o.o. za trgovinu i građevinarstvo, Našice, Ivana Mažuranića 48, OIB: 06023490654, MBS: 030172678 a prijedlog FINE RC Osijek od 11. travnja 2017. g. za otvaranje stečajnog postupka se odbacuje.


Obrazloženje


	Prijedlogom od 11. travnja 2017. g. FINA RC Osijek podnijela je prijedlog za otvaranje stečajnog postupka za dužnika VAGRES d.o.o. za trgovinu i građevinarstvo, Našice, Ivana Mažuranića 48, OIB: 06023490654, MBS: 030172678 navodeći da dužnik na dan 6.4.2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 18.817,24 kn te da ima dva zaposlenika.

Dana 11. svibnja 2017. g. dužnik je u spis dostavio Potvrdu FINE o stanju blokade žiro računa dužnika iz koje je razvidno da je stanje blokade 0,00 kn te je sud utvrdio da dužnik nije blokiran odnosno da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.






Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.




                                               U Osijeku 15. svibnja 2017. g.
	

Zapisničar:      
Danijela Sekulić

                                                                                  		       STEČAJNA SUTKINJA
									      Nada Roso



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. FINA
1. dužnik 
1. e-oglasna ploča uz podnesak dužnika i Potvrdu FINE od 11.5.2017. g. (str. 8 i 9 spisa)
1. rj. obustavom
1. kal. 15.6.

